open-index/open-wikipedia-markdown huggingface dataset:
ז'איר אמאדור

**ז'איר אמאדור סילוס** (בפורטוגזית: **Jair Amador Silos**; נולד ב-21 באוגוסט 1989) הוא כדורגלן פורטוגלי ממוצא כף ורדי, המשחק בעמדת הבלם באייבר מהליגה הספרדית השנייה.

## קריירה
אמאדור התחיל את הקריירה שלו בוינובנסה הספרדית. בקיץ  הושאל להרנאן קורטס בה שיחק שנתיים. בשנת  הושאל למיחאס בה שיחק עונה וחצי. בינואר  חזר לווינובנסה, בה הפך לשחקן הרכב.

בקיץ  חתם באתלטיקו לבאנטה. במהלך העונה, שיחק 36 משחקים וספג שמונה כרטיסים צהובים.

ב-1 ביולי 2016 חתם בווסקה מליגת המשנה בספרד. בעונת  היה השחקן היחיד ששיחק הדקות של אותה עונה בליגה והיה שותף לעלייה של הקבוצה לליגה הראשונה לראשונה בתולדותיה.

ביוני 2018 חתם במכבי תל אביב על חוזה לשלוש שנים וזכה עם הקבוצה בשתי אליפויות רצופות.

ב-19 באוגוסט 2020 חתם בריאל סרגוסה מהליגה הספרדית השנייה.

ב-22 ביולי 2025 חתם באייבר.

## חיים אישיים
אמאדור נולד בליסבון שבפורטוגל, לזוג מהגרים מכף ורדה, אך ננטש על ידי הוריו כאשר היה תינוק ומעולם לא ראה אותם. כשהיה בן שש, אומץ על ידי משפחה ספרדית ממחוז בדחוס.

אמאדור הצהיר בראיון, כי פפה משמש כמודל לחיקוי עבורו.

## תארים
;מכבי תל אביב
* אליפות (2): 2018/2019, 2019/2020
* גביע הטוטו (1): 2018/2019
* אלוף האלופים: 2019

## קישורים חיצוניים

## הערות שוליים

קטגוריה:כדורגלנים פורטוגזים
קטגוריה:בלמי כדורגל פורטוגזים
קטגוריה:ליסבון: כדורגלנים
קטגוריה:כדורגלני וסקה
קטגוריה:כדורגלני מכבי תל אביב
קטגוריה:כדורגלני ריאל סרגוסה
קטגוריה:כדורגלנים זרים בישראל
קטגוריה:ספורטאים פורטוגזים בספרד
קטגוריה:ספורטאים פורטוגזים בישראל
קטגוריה:כדורגלני אייבר
קטגוריה:פורטוגזים שנולדו ב-1989
מונדיאליטו 2009 (כדורגל חופים)

**[[מונדיאליטו (כדורגל חופים)|מונדיאליטו]] 2009 בכדורגל חופים** היה טורניר כדורגל חופים, שנערך בחוף "פראיה דה רושה" בפורטימאו, פורטוגל בין התאריכים 7 באוגוסט ל-9 באוגוסט 2009. התחרות כללה ארבע נבחרות שהתחרו ביניהן בשיטת ראונד-רובין (שיטה שבה כל נבחרת פוגשת את כל הנבחרות האחרות).

## הנבחרות המשתתפות

*  ברזיל
*  איחוד האמירויות הערביות
*  ספרד
*  פורטוגל (מארחת)

## טבלה סופית

## לוח זמנים ותוצאות

----

----

## פרסים

## ראו גם
* כדורגל חופים
* מונדיאליטו
* אליפות אירופה בכדורגל חופים

## קישורים חיצוניים
* האתר הרשמי של כדורגל החופים

קטגוריה:תחרויות כדורגל חופים בפורטוגל
קטגוריה:2009 בספורט
מולי ג'ונסון

**מולי ג'ונסון** (באנגלית: **Mollie Johnson**; נולדה בסביבות 1853) הייתה בעלת בית בושת בדדווד, שבטריטוריית דקוטה, במאה ה-19. ג'ונסון נולדה באלבמה, ונדדה מערבה בשל הביקוש הגדול לעובדות מין. היא החלה לעבוד בתחום זה כנערה מתבגרת, נראה שבגיל 15 או 16. היא דיווחה למנהל האוכלוסין שהתאלמנה עוד בטרם הגיעה לדדווד.

## ביוגרפיה
ג'ונסון הייתה ידועה בדדווד כ"מלכת הבלונדיניות", בשל כך שהיו לה שלוש נשים בלונדיניות בין עובדותיה, אידה קלארק, אידה צ'פלן וג'ני דושנו. גם מי שהייתה לימים מאדאם בעצמה ובעלת מסבאה מצליחה בדדווד, קיטי לרוי, עבדה בימיה המוקדמים בעיירה עבור ג'ונסון.

ג'ונסון הגיעה ל דדווד זמן קצר לאחר הבהלה לזהב, והוזכרה לראשונה בתיעודים רשמיים בפברואר 1878, כאשר נישאה ללו ספנסר, קומיקאי אפרו-אמריקאי שהופיע באותה העת בתיאטרון Bella Union. ג'ונסון המשיכה לעבוד במקצועה, הן כמאדאם והן כזונה, גם אחרי נישואיה. ספנסר בסופו של דבר עזב את דדווד, ומאוחר יותר נעצר בדנוור, קולורדו, אחרי שירה באשתו השנייה. ככל הנראה ספנסר היה נשוי לשתי הנשים בו זמנית. לתושבי העיר היו יחסים מורכבים עם המאדאם הצבעונית, שעל פי אמות המידה הנוצריות ניהלה מרכז חטאים, אך גם הייתה דמות מעניינית עבור הבריות, ודברים שקרו לה היו מדווחים תכופות בעיתונים. בסיפור אחד שהיה למפורסם, ג'ונסון ועובדתיה הגיעו למשחק בייסבול בפורד מיד, המחנה הצבאי הסמוך. הנשים, לאחר שכל הנוכחים השתכרו למדי, החליטו בשלב מסוים לערוך מרוץ כרכרות, אשר הסתיים בהתנגשות, ובפצועה אחת. הנוכחים הצליחו להעמיד כרכרה אחת על גלגליה כדי להזעיק את הפצועה למקום בו תוכל לקבל סיוע רפואי, אך כל שאר הנשים נשארו, עם רדת החשיכה, באמצע הערבה. כשדווח על כך בעיר, עלו שלושה צעירים על סוסיהם, וחילצו את הנשים, והחזירו אותן לעיירה כשהן רכובות מאחוריהם.

ג'ונסון הייתה אשת עסקים מוצלחת, וגם תמכה כלכלית בארגוני סיוע למען נפגעי הרעב באירלנד. התחרות בין בתי הבושת בדדווד הייתה קלה, מכיוון שהיו מעט מאוד נשים וגברים רבים מאוד. המתחרה העיקרית של ג'ונסון בדדווד היה המאדאם דורה דופרן, אך התחרות ביניהן הייתה ידידותית.

בעיתונות בדדווד, בתי הבושת תוארו כאתרים עבור "גברים שובבים". מולי ג'ונסון צוינה בעיתון כאישה טובת לב, אשר דאגה לגופתה של אחת מעובדותיה, לפני שניסתה להציל את רכושה בשריפה הגדולה שאירעה בדדווד ב-26 בספטמבר 1879. לאחר חורבן בית הבושת בדליקה, היא מיד פתחה אחד חדש, וחוותה עוד שתי שריפות במהלך השנים. על פי הדיווחים היא עזבה את דדווד אחרי שהעסקים האטו, בינואר 1883. לאן היא הלכה, או מה קרה לה בעקבות עזיבתה את דדווד אינו ידוע.

## הערות שוליים

קטגוריה:אמריקאים ילידי אלבמה
קטגוריה:אישים במערב הישן של אמריקה
קטגוריה:זנות
קטגוריה:אמריקאיות שנולדו ב-1853
קטגוריה:אמריקאים שנולדו ב-1853
הגשם

**הגשם** (באנגלית: **The Rain**) היא סדרת טלוויזיה דנית שנוצרה על ידי ג'ניק טאי מוסהולט, אסבן טופט ג'ייקובסן וכריסטיאן פוטליבו. הסדרה שודרה לראשונה בנטפליקס ב־4 במאי 2018.

ב-30 במאי 2018 נטפליקס חידשו את הסדרה לעונה שנייה, שיצאה ב-17 במאי 2019.
 ב-17 ביוני 2020 הודיעו נטפליקס כי תצא עונה שלישית ואחרונה ב-6 באוגוסט 2020.

## עלילה
סימונה ואחיה, רזמוס בן ה־11, נשלחים על ידי אביהם פרדריק להסתתר בבונקר לאחר שתושבי סקנדינביה נפגעו לראשונה מנגיף קטלני שנמצא במי הגשמים שהורג במהירות את כל מי שבא עימו במגע. לאחר שאמם מתה בניסיון להציל אותם מחולה שניסה להיכנס לבונקר, סימונה צריכה לטפל ברזמוס לפי הוראות אביה עד שיחזור.

לאחר 6 שנות שהייה בבונקר וללא סימן לחזרה של אביהם, סימונה מחליטה לצאת מהבונקר עם רזמוס ולחפש את אביה שכנראה נמצא בשוודיה. בלילה לפני שסימון ורזמוס יוצאים מהבונקר הם מוצאים בכוח על ידי חבורה של אנשים שמחפשים אוכל, שראו אותה מסתובבת ביער יום לפני כן, כאשר וידאה שבחוץ אין סכנות. החבורה מסכימה לתת לסימונה ורזמוס להצטרף אליהם אם הם יובילו אותם לבונקרים נוספים עם אוכל, וביחד עם החבורה, סימונה ורזמוס מחפשים תשובות על המחלה ועל מקומו של אביהם.

## שחקנים
### דמויות ראשיות
*אלבה אוגוסט – סימון אנדרסן
* לוקאס לינגור טנסן – רזמוס אנדרסן
*מייקל פולסגארד – מרטין
*ג'סיקה דינאג – ליאה
*סוני לינדברג – ז'אן
*אנג'לה בונדלאביק – ביאטריס
*רובין פאיויו – דימיטרי אודינוב

### דמויות משנה
*ג'ונס בא-קונק – סטן, הבוס של פרדריק
*לארס סימונסן – ד"ר פרדריק אנדרסן, אבא של סימון ורזמוס
*איבן הג' – אמא של סימון ורזמוס
*ברטיל דה לורנזי – רזמוס הצעיר

## סקירה

## הפקה
הפקה העונה הראשונה החלה בסוף יוני 2017 בדנמרק ובשוודיה.

## קישורים חיצוניים
*  בנטפליקס

## הערות שוליים

קטגוריה:סדרות פוסט-אפוקליפטיות
קטגוריה:סדרות דרמה דניות
קטגוריה:תוכניות טלוויזיה בשפה הדנית
קטגוריה:נטפליקס: תוכניות וסדרות
דנה לב

**דאנה לב** (נולדה ב-18 במרץ 1995) היא שחקנית, זמרת, כותבת שירים ומלחינה ישראלית.

## ראשית חייה
לב נולדה בוונצואלה במהלך שליחות במקום מטעם עבודתו של אביה, דורון לב, במשרד החוץ. בשנת 2001 התגוררה לב בריו דה ז'ניירו שבברזיל כחלק משליחות נוספת מטעם משרד החוץ, אולם לאחר שאביה נפטר מדום לב פתאומי, שבה לישראל.

בשנת 2010 עברה משפחתה להתגורר בנס ציונה, שם למדה במגמת המוזיקה בתיכון "בן-גוריון".

## קריירה
בשנת 2013 השתתפה בעונה הראשונה של תוכנית המציאות "אקס פקטור ישראל". באודישן שרה לב את השיר "ים הרחמים" של קובי אפללו, אך לא הצליחה להגיע לשלב הנבחרת.

בשנים 2017–2019 שיחקה בסדרת הנוער "כדברא" ששודרה בערוץ ניקלודיאון בyes בתפקיד אביגיל גבע. בשנת 2017 זכתה דנה לב בטקס נבחרי הילדים מטעם האתר "פרוגי" בתואר השחקנית האהובה לשנת 2017.

בשנת 2020 שיחקה בתפקיד ראשי בעונה השנייה של סדרת הדרמה היומית "תאג"ד" ב-yes, בה גילמה את יסמין. ביוני 2020 פתחה בקריירה מוזיקלית, כשהוציאה את הסינגל "טיפשה טיפשה". בסוף אוגוסט של אותה השנה הוציאה סינגל נוסף בשם "גבר אמיתי". בסוף 2020 הצטלמה לסרט קצר בשם "פראי" של הבמאי מתן יניב.

באוגוסט 2021 הוציאה את הסינגל השלישי שלה בשם "טבעת". בשנת 2021 שיחקה תפקיד משני בסרט "רסיסים" של היוצרת החרדית דינה פרלשטיין ובנוסף גילמה את דנה בסדרה "מנגן ושר" שעלתה ב-yes. באותה שנה לב הצטלמה לסדרת נוער בשם "מיוחדת" שעלתה בכאן חינוכית, שם גילמה את נועה.

## חיים אישיים
בספטמבר 2022 התארסה לבן זוגה דור בר. השניים נישאו בפברואר 2023. השניים התגרשו באותה בשנה.

## פילמוגרפיה

### טלוויזיה

### קולנוע

## פרסים ומועמדויות

## קישורים חיצוניים

## הערות שוליים

קטגוריה:זמרות ישראליות
קטגוריה:זמרים ישראלים
קטגוריה:בוגרי תיכון בן-גוריון (נס ציונה)
קטגוריה:שחקניות קולנוע וטלוויזיה ישראליות
קטגוריה:משתתפי אקס פקטור ישראל
קטגוריה:שחקניות קולנוע חרדי
קטגוריה:ישראליות שנולדו ב-1995
קטגוריה:ישראלים שנולדו ב-1995
יחסי אזרבייג'ן – מקדוניה הצפונית

[ממוזער|נשיא אזרבייג'ן [אילהם אלייב (מימין) נפגש עם מקבילו המקדוני גיורגה איוואנוב בשולי ועידת מינכן לביטחון, 2017]]
**יחסי אזרבייג'ן–מקדוניה הצפונית** הם היחסים הדיפלומטיים שבין '''הרפובליקה של אזרבייג'ן''' לבין **[[מקדוניה הצפונית|רפובליקת מקדוניה הצפונית]]**.

## סקירה כללית
מקדוניה הכירה בעצמאות אזרבייג'ן ב-25 ביוני 1995. שתי המדינות כוננו יחסים דיפלומטיים ב-28 ביוני 1995. פאיג באחירוב, שגריר אזרבייג'ן במקדוניה, הציג את כתב אמנתו לנשיא מקדוניה ב-28 בספטמבר 2011. גורן טסקובסקי, שגריר מקדוניה באזרבייג'ן הציג את כתב האמנתו לנשיא אזרבייג'ן ב-18 באפריל 2013.

## יחסים כלכליים
* בשנת 2016, שווי הסחורה שיוצאה ממקדוניה לאזרבייג'ן הגיעה לסך 420 אלף דולר אמריקאי והיא כללה תרופות, מכונות גילוח, מוצרים אפויים, שיש, גבס ועוד. באותה שנה, שווי הסחורה שיוצאה מאזרבייג'ן למקדוניה הגיעה לסך 14.6 אלף דולר אמריקאי והיא כללה אלכוהול, מכוניות ואגוזים.
* בשנת 2015, שווי הסחורה שיוצאה ממקדוניה לאזרבייג'ן הגיעה לסך 1.03 מיליון דולר אמריקאי והיא כללה שיש, גבס, עופרת ברזל, מוצרים אפויים, תרופות, בטריות חשמליות ועוד. באותה שנה, שווי הסחורה שיוצאה מאזרבייג'ן למקדוניה הגיעה לסך 19.4 אלף דולר אמריקאי והיא כללה אגוזים, חומצות שומן תעשייתיות, שמנים ואלכוהול.

## ייצוג
* מקדוניה הצפונית מיוצגת באזרבייג'ן על ידי קונסוליה שהיא מחזיקה בבאקו, בירת אזרבייג'ן.
* אזרבייג'ן אינה מיוצגת במקדוניה הצפונית, הן בדרג השגרירות והן בדרג הקונסולרי.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
גלקסיית סקסטנט A

**גלקסיית סקסטנט A** היא גלקסיה לא-סדורה ננסית שנמצאת בקבוצת הכוכבים סקסטנט במרחק של כ-4.7 מיליון שנות אור ממערכת השמש ונמצאת סמוך לקצה של הקבוצה המקומית. בסביבת הגלקסיה נמצאות גם גלקסיית סקסטנט B, גלקסיית משאבה הננסית ו-NGC 3109 שמהוות ביחד תת-קבוצה של גלקסיות שנקראת **קבוצת NGC 3109** או **קבוצת משאבה - סקסטנט**. גלקסיות הקבוצה נמצאות במרחק של בין 5.2 מיליון שנות אור ל-5.8 מיליון שנות אור ממרכזה של הקבוצה המקומית (גלקסיית סקסטנט A היא הרחוקה ביותר מביניהן) וחלק מהחוקרים רואים בה קבוצת גלקסיות נפרדת מהקבוצה המקומית, כך ששייכותה של גלקסיית סקסטנט A לקבוצה המקומית מוטלת בספק. לגלקסיה בהירות נראית מדרגה 11.9 והיא התגלתה ב-1940 על ידי האסטרונום פריץ צוויקי בצילומים של מצפה הכוכבים פאלומר. הגלקסיה נמצאת כ-6.3 מעלות מדרום-מערב ל-β בסקסטנט וכ-5.8 מעלות מצפון-מזרח ל-γ בסקסטנט, מעט דרומית לקו המחבר את שני הכוכבים. כ-10 מעלות מצפון-צפון-מערב לה נמצאת גלקסיית סקסטנט B שמרחקה ממערכת השמש דומה, כך שהמרחק ביניהן הוא כ-840,000 שנות אור.

## מאפיינים
גודלה הזוויתי של הגלקסיה הוא כ-6 דקות קשת שממרחקה שקול לקוטר של כ-8,000 שנות אור, מסתה מוערכת בכ- מסות שמש, כרבע אחוז ממסת שביל החלב, אך מסת הכוכבים הנראים שבה היא רק כ- מסות שמש ובנוסף יש בה יחסית הרבה מימן נייטרלי שמסתו כ- מסות שמש. שאר מסת הגלקסיה, כ-87%, מורכבת מחומר אפל שטיבו אינו ידוע. בהירותה הנראית הכוללת של הגלקסיה היא פי 41 מיליון מעוצמת ההארה של השמש והמתכתיות הממוצעת של כוכבי הגלקסיה נמוכה למדי ועומדת על כ-3.5% מזו של השמש, מה שמצביע על אוכלוסיית כוכבים זקנה יחסית לזו של שביל החלב, אך למרות זה יש בגלקסיה גם אזורים שבהם קיימת אוכלוסייה של כוכבים חמים וצעירים מסוג ספקטרלי B ו-O שקרינתם החזקה בתחום העל-סגול מייננת את המימן החופשי ויוצרת אזורי H II. אזורים אלה נראים בצורה של כתמים כחולים בולטים על רקע הצבע הצהבהב של רוב כוכבי הגלקסיה.

## קישורים חיצוניים

* 

## הערות שוליים

קטגוריה:קבוצת הכוכבים סקסטנט
סקסטנט A
סקסטנט A
הולגר הירונימוס

**הולגר הירונימוס** (בגרמנית: **Holger Hieronymus**, נולד ב-22 בפברואר 1959 בהמבורג שבגרמניה המערבית) הוא כדורגלן עבר גרמני ששיחק בעמדת הבלם בעיקר בהמבורג. הירונימוס ערך שלוש הופעות במדי נבחרת גרמניה המערבית. 

הירונימוס נאלץ לפרוש ממשחק פעיל בגיל 26 בלבד, בעקבות פציעה חמורה.

## קריירת מועדונים
הירונימוס נחשב כבר בילדותו כאחד מכישרונות העתיד המבטיחים של הכדורגל הגרמני. כנער שיחק במועדון פ.צ. סנט פאולי, ועלה לבוגרים בשנת 1978, כשסנט פאולי שיחקה במחוז הצפוני של הבונדסליגה השנייה. הירונימוס שיחק בסנט פאולי 29 משחקי ליגה, בהם הבקיע שני שערים, וסיים עם הקבוצה במקום השישי בליגה. בגיל 20, לאחר עונה אחת בבוגרים של סנט פאולי, החל הירונימוס לשחק בקבוצה הבוגרת של היריבה העירונית המבורג, שרכשה אותו מסנט פאולי תמורת 75 אלף מרק גרמני. הירונימוס השתלב במהרה בהמבורג, ושיתף פעולה בהגנה עם מנפרד קאלץ, פטר נוגלי ודיטמר יאקובס. בעונת הבכורה שלו בקבוצה, 1979/80, סיים הירונימוס עם המבורג במקום השני בבונדסליגה, והגיע עם הקבוצה לגמר גביע אירופה לאלופות 1980, בו הפסידה הקבוצה 1-0 לנוטינגהאם פורסט. הירונימוס הוחלף במחצית בחלוץ הורסט רובש, כשהקבוצה הייתה חייבת להבקיע. גם בעונת 1980/81 סיים הירונימוס במקום השני עם המבורג. בעונת 1981/82 זכה הירונימוס באליפות הראשונה שלו עם המבורג, והגיע עם הקבוצה לגמר גביע אופ"א, בו הפסידה הקבוצה במפגש כפול לגטבורג השוודית בתוצאות 1-0 ו-3-0, כשהירונימוס משחק את מלוא הדקות. בעונת 1982/83 זכה הירונימוס עם המבורג באליפות הבונדסליגה בפעם השנייה ברציפות, וזכה לראשונה בתולדות המועדון בגביע אירופה לאלופות, לאחר ניצחון על יובנטוס במשחק הגמר בתוצאה 1-0, במשחק בו הירונימוס שיחק 90 דקות. הירונימוס פתח היטב את עונת 1983/84 עם המבורג, שהסתיימה במקום השני עקב הפרש שערים נחות משל האלופה שטוטגרט. עם זאת, ב-31 במרץ 1984 נפצע הירונימוס במשחק ליגה מול וולדהוף מנהיים כשקרע את הרצועה הצולבת, ולמעשה גמר את הקריירה באותו משחק. הירונימוס ניסה במשך שנה להשתקם מפציעה זו, אך הודיע על פרישה במהלך שנת 1985, כשאפסו סיכויי ההחלמה. הירונימוס ערך 121 הופעות ליגה במדי המבורג, בהן הבקיע שבעה שערים.

## קריירה בינלאומית
הירונימוס ערך שש הופעות במדי נבחרת גרמניה בכדורגל עד גיל 21, בהן הבקיע שער אחד. בספטמבר 1981 ערך הירונימוס את הופעת הבכורה שלו במדי נבחרת גרמניה המערבית, כשנכנס כמחליף בניצחון 2-0 במשחק ידידות מול נבחרת פולין. במאי 1982 נכנס הירונימוס כמחליף במשחק הכנה למונדיאל 1982 מול נבחרת נורווגיה, בו ניצחה גרמניה המערבית בתוצאה 4-2. הירונימוס זומן לסגל הגרמני למונדיאל 1982 עצמו, אך לא שיחק אפילו דקה אחת. הופעתו השלישית והאחרונה של הירונימוס במדים הלאומיים נערכה באוקטובר 1982 במשחק ידידות מול נבחרת אנגליה. הירונימוס החליף כבר בדקה החמישית של משחק זה את קרל היינץ פורסטר הפצוע.

## לאחר הפרישה
הירונימוס הקים לאחר פרישתו מרכז ספורט למאבק בהשמנת יתר. בהמשך, הקים יחד עם חברו להגנה בהמבורג דיטמר יאקובס, שגם הוא סיים את הקריירה בפציעה טראגית, מרכז לשיקום מפציעות ספורט. בשנת 1997 הועסק הירונימוס בהמבורג כמנהל רכש, ובהמשך שימש כמנכ"ל המועדון עד לשנת 2002.

## תארים
עם המבורג:
* אליפות הבונדסליגה: 1981/82, 1982/83
* גביע אירופה לאלופות: 1982/83

## קישורים חיצוניים

קטגוריה:כדורגלנים גרמנים
קטגוריה:בלמי כדורגל גרמנים
קטגוריה:כדורגלני זנקט פאולי
קטגוריה:כדורגלני המבורג
קטגוריה:כדורגלני נבחרת גרמניה המערבית
קטגוריה:המבורג: כדורגלנים
קטגוריה:כדורגלני מונדיאל 1982
קטגוריה:גרמנים שנולדו ב-1959
ארגמון טרושל

**ארגמון טרושל** (שם מדעי: *Murex troscheli*) הוא מין של חילזון ימי טורף במשפחת הארגמוניים. זהו חילזון גדול, אורך הקונכייה שלו הוא כ-15 סנטימטרים. הוא חי בחופיים חוליים ובמים רדודים חוליים ונפוץ באזור האוקיינוס ההודי ומערב האוקיינוס השקט. הוא נקרא על שם פרנץ טרושל, זואולוג גרמני. הוא תואר לראשונה על ידי קרל אמיל לישקה בשנת 1868. רוב הפריטים ידועים נמצאו במשולש בין יפו, קוריאה וטאיוואן. אזור נוסף הוא אזור ים באזור הפיליפינים.

## תיאור

הקונכייה הגדולה (15 ס"מ) בולטת בזכות הקוצים הרבים המכסים אותה, מהצריח ופיתול הגוף ועד לתעלת הסיפון הארוכה והישרה. תעלת הסיפון מהווה למעלה ממחצית האורך הכולל של הקונכייה וגם עליה יש קוצים, ניצבים בזווית ישרה. הקוצים על פיתול הגף והצריח מעוקלים כלפי מעלה. צבע הקונכייה לבן ועליה פסים חומים-אדומים. לקונכייה יש מכסה קרני (operculum) הסוגר את הקונכייה כאשר החילזון מתכנס פנימה.

## קישורים חיצוניים

קטגוריה:ארגמוניים
קטגוריה:בעלי חיים באוקיינוס ההודי
קטגוריה:בעלי חיים שתוארו ב-1868
דורה דופרן

**מאדאם דורה דופרן** (באנגלית: **Dora DuFran**; 16 בנובמבר 1868 – 5 באוגוסט 1934) הייתה אחת מבעלות בתי הבושת המובילות מימי המערב הישן בדדווד שבטריטוריית דקוטה.

## ביוגרפיה
איימי הלן דורותי בולשו, המכונה "דורה", נולדה בליברפול, אנגליה והיגרה לארצות הברית עם הוריה, ג'ון (14 בנובמבר 1842 – 26 במרץ 1911) ואיזבלה ניל (לבית קאמינגס) (12 בנובמבר 1844 – 12 באפריל 1911) בסביבות 1868. המשפחה התיישבה תחילה בבלומפילד, ניו ג'רזי, ולאחר מכן עברה ללינקולן, נברסקה, ב-1876 או 1877. היא נהייתה מעורבת בזנות בסביבות גיל 13 או 14. לאחר מכן היא הייתה לרקדנית באולם ריקודים. הבהלה לזהב הגיעה לדדווד שבטריטוריית דקוטה כשהיא הייתה בערך בת 15, והיא אז קידמה את עצמה ל"מאדאם דורה" ופתחה בית בושת.

## קריירה
התחרות העיקרית של דורה הייתה עם מולי ג'ונסון. בעיתונות המקומית ניסו תדיר לסכסך בין השתיים, אך בפועל התחרות הייתה ידידותית. קלמיטי ג'יין, שהייתה לדמות מפורסמת של המערב הפרוע, עבדה אצל דורה מעת לעת, בעיקר בעבודות כמו כביסה ובישול. בסוף חייה, כשהייתה מחוסרת כל, מצאה אצלה מחסה.

במהלך השנים הרחיבה דורה את עסקיה, עד שהיו לה מספר בתי בושת ברחבי הטריטוריה. הפופולרי מביניהם, בבל פורש, כונה "Diddlin' Dora's", שם שהוא סלנג לסקס, דוגמת "דורה המרימה". המקום פורסם כיעד לאוכל, שתייה וריקודים – מקום שאפשר להביא אליו את אמא ('Three D's - Dining, Drinking, and Dancing – a place where you can bring your mother') – שוב, סוג של בדיחה.

בתי הבושת האחרים של דורה היו בלד, מיילס סיטי, סטרג'יס, ודדווד. בזמן שחייתה בדדווד, דורה התחתנה והמשיכה בעסקיה. לאחר מותו של בעלה, היא העבירה את העסק לרפיד סיטי, שם המשיכה לנחול הצלחה כמאדאם, במיוחד בתקופת היובש בארצות הברית, כאשר היה בלתי חוקי למכור אלכוהול, מכיוון שהמקום פעל גם במסבאה.

## נישואים
דורה נישאה לג'וזף מ. דופרן (16 ביוני 1862 – 3 באוגוסט 1909), אשר תואר כ"ג'נטלמן מהמר חביב", שעזר לה להגדיל את העסק שלה.

## מותה
דורה נפטרה מהתקף לב ב-1934. התוכי שלה פרד ובעלה ג'וזף קבורים לידה בבית הקברות מאונט מוריה בדדווד.

במודעת האבל בעיתון נכתב שנפטרה "עובדת סוציאלית בעלת שם". היא אכן הייתה ידוע בשל טוב ליבה, והייתה תורמת רבות לצדקות ולנזקקים, ובאופן כללי הייתה פופולרית עם עובדיה ולקוחותיה. רבות מהנשים שעבדו עבורה הגיעו מתוך מצוקה קשה ומצאו במקצוע מפלט.

## פרסום
תחת שם העט d'Dee, דורה פרסמה חוברת קצרה על קלמיטי ג'יין, שכותרתו *Low Down on Calamity Jane* (האמת על קלמיטי ג'יין) (1932). ב-1981, חוברת זו פורסמה במהדורה מורחבת בת 47 עמודים, בעריכתה של הלן רזאטו.

## בתרבות הפופולרית
* דורה דופרן מופיעה בספרו ש לארי מקמרטרי על קלמיטי ג'יין,* Buffalo Girls: A Novel* (1990).
* בסרט הטלוויזיה * Buffalo Girls* (1995), המבוסס על הספר של מקמרטרי, מלאני גריפית' מגלמת את דורה.
* בסדרת הטלוויזיה דדווד מבית HBO, הדמות של ג'ואני סטאבס מבוססת על דורה.
* סיפור קצר מאת טום טלר פורסם בשנת 2013 בהתבסס על חייה, *Madam Dora DuFran – Cat House Queen Of Deadwood Gulch*.

## קישורים חיצוניים
* 

## הערות שוליים

קטגוריה:מהגרות מבריטניה לארצות הברית
קטגוריה:מהגרים מבריטניה לארצות הברית
קטגוריה:אישים במערב הישן של אמריקה
קטגוריה:זנות
קטגוריה:אמריקאיות שנולדו ב-1868
קטגוריה:אמריקאים שנולדו ב-1868
קטגוריה:אמריקאיות שנפטרו ב-1934
קטגוריה:אמריקאים שנפטרו ב-1934
NPO 1

**NPO 1** הוא ערוץ הטלוויזיה ההולנדי הראשון שהתחיל לשדר ב-2 באוקטובר 1951. הערוץ משדר כחלק מהשידור הציבורי ההולנדי, יחד עם הערוצים הציבוריים הנוספים NPO 2 ו-NPO 3. הערוץ משדר מגוון רחב של תוכניות, המכוונות בדרך כלל לקהלים הגדולים ביותר, בעלי המכנה המשותף הגדול ביותר. בשנת 2016 הערוץ היה הנצפה ביותר בהולנד, עם נתח שוק של 21.9%.

## היסטוריה
### שנים ראשונות, שנות ה-50
הניסויים הראשונים לשידורים טלוויזיוניים נערכו בהולנד עוד בשנות ה-30, כשחברת הטכנולוגיה ההולנדית פיליפס מילאה תפקיד חשוב בניסויים.

בשנת 1951 הקימו גופי השידור הציבורי ההולנדי KRO, AVRO, NCRV ו-VARA את NTS (קרן הטלוויזיה ההולנדית). השידור הראשון של הערוץ היה בשעה 8:15 ב-2 באוקטובר 1951, מאולפן בבוסום. כמה שנים מאוחר יותר, ב-5 בינואר 1956 NTS שידרה את תוכנית החדשות הראשונה.

עם זאת, בשנות ה-50 משכה הטלוויזיה בהולנד מספר נמוך של צופים, אשר נבע בעיקרו מהמחירים הגבוהים של מכשירי הטלוויזיה באותה תקופה. כמו כן באותן שנים הפכו שידורי הטלוויזיה לזמינים יותר ברחבי הולנד, בשל הקמת משדרים חדשים ברחבי המדינה.

### הקמת Nederland 1
מאוקטובר 1960 החלה NTS לשדר מדי יום בשעות 20:00 עד 22:20 בערב ולאחר מכן הורחבו שעות השידורים ל-30 שעות שידור בשבוע. ב-1 באוקטובר 1964 ערוץ טלוויזיה ציבורי שני שנקרא Nederland 2 החל לשדר, דבר שגרם לערוץ הוותיק לשנות את שמו ל-Nederland 1.

בשנת 1967 החלו בהולנד בשידורי טלוויזיה צבעוניים באמצעות שידור בשיטת PAL. בשנת 1969 אימצה ממשלת הולנד מדיניות פתוחה כלפי השידורים, המאפשרת לארגוני שידור נוספים לשדר. עם זאת, נקבעו תנאי סף שונים. כך למשל על מנת לשדר ארגון שידור צריך לכלול לפחות 100,000 חברים. ב-29 במאי 1969 התמזגו NTS ואיחוד הרדיו ההולנדי ל-NOS, ששימש כארגון הגג של ארגוני השידור הציבוריים. ההתמקדות העיקרית של הגוף החדש הייתה בעיקר בחדשות ובספורט וכן סיפק תיאום טכני ומנהלי.

### הקמת Nederland 3
לקראת ההשקה של ערוצים מסחריים חדשים המשודרים באמצעות הלוויין, הושקה באפריל 1988 רשת Nederland 3. לאחר ההשקה של הרשת החדשה, הפך Nederland 1 לעמוד התווך של ארגוני השידור הציבוריים בהולנד. ב-30 בספטמבר 1991 השיק הערוץ סמליל חדש בצבע צהוב הכולל את מספר הערוץ בתוך יהלום כחול.

נכון למאי 2018, רוב ההפקות הגדולות עבור הטלוויזיה הציבורית בהולנד משודרות ב-NPO 1, המכונה לעיתים כספינת הדגל של NPO.

## גלריה

קובץ:Nederland 1 logo 2000.svg|סמליל הערוץ בשנים 2000-ספטמבר 2003
קובץ:Nederland 1 logo 2003.svg|סמליל הערוץ בשנים 2003-2004; דומה לסמליל הנוכחי של הערוץ, אך ללא סמל NPO
קובץ:NL 1 HD Logo.svg|סמליל גרסת ה-HD של הערוץ בשנים 2009–2014
קובץ:NPO 1 logo 2014.svg|סמליל הערוץ מאז 2014


## ראו גם
* RTL 5
* NET 5
* SBS 6

## קישורים חיצוניים

* 

## הערות שוליים

קטגוריה:ערוצי טלוויזיה הולנדיים
יחסי דרום אפריקה – הרפובליקה של קונגו

**יחס דרום אפריקה–הרפובליקה של קונגו** הם היחסים הדו-צדדיים שבין **[[רפובליקת דרום אפריקה]]** לבין **[[הרפובליקה של קונגו]]**.

## היסטוריה
הרפובליקה של קונגו פעלה כנגד האפרטהייד בדרום אפריקה. בנובמבר 1981, קונגו ארגנה כנס בשם "אפרטהייד ובריאות", שעסק בהשלכות הבריאותיות של אפליה גזעית ואי-שוויון חברתי.

באוקטובר 2005, קבוצה של אנשי עסקים מדרום אפריקה ביקרו בקונגו. כתגובה לביקור זה, בנובמבר 2005, נשיא דרום אפריקה, תאבו מבקי, הוביל משלחת פוליטיקאים ואנשי עסקים בדרום אפריקה אל קונגו, במטרה לקדם את היחסים בין המדינות. הקבוצה כללה את השרים מנדיסי מפאהלווה, ג'ף ראדבי ואת פאלו ג'ורדן. קבוצה זו נפגשה עם נשיא קונגו, דניס סאסו נגואסו.

באוקטובר 2009, ממשלת קונגו חתמה על הסכם יחד עם ממשלת דרום אפריקה בדבר חכירת 200,000 דונם של קרקע חקלאים לחקלאים דרום אפריקאים. רוב הקרקעות שהוחכרו היו משקים שפעלו בעבר על ידי ממשלת קונגו, אך עם השנים הצורך בהם פחת והשטחים היו חסרי שימוש. המזון שיופק יהיה מיועד בעיקר לשוק המקומי בקונגו.

## יחסים כלכליים

* בשנת 2016, שווי הסחורה שיוצאה מדרום אפריקה לרפובליקה של קונגו הגיעה לסך 55.4 מיליון דולר אמריקאי והיא כללה נפט מזוקק, מכסי פלסטיק, שוקולד, מים, מים בטעמים, גלידה, לתת, סבון, דיו, מכוניות, דגנים, מרק, מיצי פירות, דגים מעובדים, סוכר גולמי, בטריות חשמליות, שסתומים, מכונות שטיפה ועוד. באותה שנה, שווי הסחורה שיוצאה מהרפובליקה של קונגו לדרום אפריקה הגיעה לסך 1.51 מיליון דולר אמריקאי והיא כללה כלי רכב לבניה, מנופים, חלקי מטוסים, עץ מנוסר ועוד.

## ייצוג

* הרפובליקה של קונגו מיוצגת בדרום אפריקה על ידי שגרירות שהיא מחזיקה בפרטוריה, בירת דרום אפריקה.
* דרום אפריקה אינה מיוצגת ברפובליקה של קונגו, הן בדרג השגרירות והן בדרג הקונסולרי. השגרירות המייצגת של דרום אפריקה נמצאת בקינשאסה, בירת הרפובליקה הדמוקרטית של קונגו.

## הערות שוליים

קטגוריה:ערכים ללא קטגוריות פיזיות - יחסי חוץ
חטפית שחורת-עורף

**חטפית שחורת-עורף** (שם מדעי: *Ficedula Hypoleuca*) היא מין ציפור קטנה ממשפחת החטפיתיים. משמעות שמה המדעי הוא "זוללת תאנים לבנת-גחון": Ficedula – ציפור קטנה שאוכלת תאנים, אף על פי שמדובר בחטפית שניזונה מחרקים ועכבישים, Hypo -מתחת, leuca-גחון/בטן.

## תפוצה ומגמות אוכלוסין
החטפית דוגרת ביערות פתוחים במרבית אירופה, היא נודדת דרומה בחורף לאפריקה. בישראל היא חולפת נדירה למדי בכל חלקי הארץ בעיקר באביב.

## רבייה
חטפיות שחורות-עורף מנהלות את מערכות יחסיהן כך שלזכר יש שתי נקבות. לאחר שהנקבה הראשונה הטילה ביצים, הזכר יוצא לכבוש לעצמו טריטוריה חדשה, ואליה הוא מזמין את הנקבה המשנית. לאחר שהזכר מזדווג עם הנקבה המשנית הוא שב לנקבה הראשונה ועוזר לה לגדל את הגוזלים.

תפקידה של הנקבה הוא לדגור על הביצים, ותפקידו של הזכר הוא לשמור על הנקבה ועל צאצאיו מפני אויבים למיניהם.

## מראה חיצוני
הדומה בין הנקבות לזכרים הוא עורפם השחור. באביב חלקי גופו העליונים של הזכר הבוגר שחורים, מצחו וחלקי גופו התחתונים לבנים, כתם לבן מקשט את מרכז הכנף. הנקבה מתאפיינת בכך שיש לה כתם לבן המקשר את הכנף וזה המבדיל אותה מהסוגים השונים של החטפיות. בנוסף, לנקבה צבעים בהירים יותר, חלק גופה העליון חום אפרפר, והתחתון לבנבן אפור. הכתם הלבן שבכנפה צר מזה של הזכר. בחורף ובסתיו צבעי הזכר דומים במקצת לצבעי הנקבה, אך הוא נבדל לעיתים בזנב עליון שחור. בקיץ ניתן לראות אצל הבוגרים כתם גדול באחת הכנפיים ועוד כתם גדול ליד האף. בנוסף, חלקיו העליונים שחרחרים או חומים-אפורים כהים.

## זיהוי החטפית
הציפור יושבת בתנוחה די מאוזנת, צדי הזנב לבנים והחלקים התחתונים לבנים. חשוב לשים לב לכמות הצבע הלבן הגלוי בבסיס הנוצות כשהכנף סגורה.

ציפור קולנית, קריאת האזהרה היא "פיק פיק פיק...". קריאת הקשר (דרך דיבור עם ציפור אחרת) היא צקצוק שקט "טק טק טק..". שירתה רמה וקצבית ומושמעת לעיתים קרובות (נמשכת כ-2 שניות).

## חטפית שחורת-עורף בישראל
החטפית היא ציפור נודדת. בארץ ישראל ניתן לראותה בסתיו בחודשים אוקטובר עד נובמבר ובאביב ממרס עד אפריל.

## קישורים חיצוניים

* חטפית שחורת-עורף דיסקוס הגליל
* חטפית שחורת-עורף באתר תצפית

## הערות שוליים

קטגוריה:בעלי חיים שתוארו ב-1764
קטגוריה:טקסונים שתוארו בידי פטר סימון פאלאס
קטגוריה:חטפיתיים
קטגוריה:ארץ ישראל: חטפיתיים
קטגוריה:רוסיה: עופות
רכס בידי

**רכס בידי** (באנגלית: **Beady Range**) הוא רכס הרים המהווה תת-רכס של רכסי סטיקיין, הממוקם צפונית מזרחית לאגם דיס, בהרים הפנימיים, בצפון פרובינציית קולומביה הבריטית שבקנדה.

שטחו של הרכס 329 קמ"ר.

גובהו של הרכס 1,380 מטרים מעל פני הים.

## מקור השם
שמו של הרכס ניתן לו רשמית ב-1 ביוני 1937, והרכס נקרא "הרי בידי" (**"Beady Mountains"**).

ב-17 בינואר 1952 שונה השם לשמו הנוכחי (רכס בידי) על מנת לתאר נכונה את הרכס.

הרכס נקרא על שם ג'י. סי. בידי (J.C. Beedy), מחפש זהב שפעל באזור רכסי סטיקיין.

## קישורים חיצוניים
* רכס בידי באתר ממשלת קולומביה הבריטית
* תצלום לוויין של רכס בידי
* רכס בידי באתר summitsearch
* תחזית מזג אוויר עדכנית עבור רכס בידי
** סטטיסטיקות מזג אוויר עבור רכס בידי
* נתוני זריחה ושקיעה עדכניים עבור רכס בידי

## הערות שוליים

בידי
בידי
יוסף שמחה גינזבורג

הרב **יוסף שמחה גינזבורג** (נולד בג' בחשוון תשי"ב, 1951) הוא רבה של המועצה מקומית ושליח חב"ד הראשי בעומר, מורה הוראה ומחבר ספרי הלכה.
## ביוגרפיה
נולד בתל אביב לזהבה ולרב שלום יהודה לייב גינזבורג, שו"ב ומשפיע, כשהיה בגיל שלוש עבר עם משפחתו לבני ברק.

למד בישיבת קול תורה, ובישיבת תומכי תמימים המרכזית בכפר חב"ד אצל המשפיע הרב שלמה חיים קסלמן, בשנת תשכ"ז נסע ללמוד בישיבת תומכי תמימים ליובאוויטש המרכזית – 770 בניו יורק. נישא לשטערנא שרה בת הרב דוד ברוומן שכיהן כיו"ר ועד כפר חב"ד. לאחר חתונתו התגורר בכפר חב"ד, עשה שימוש וקיבל סמיכה אצל הרב שניאור זלמן גרליק, בהמשך נסמך לרבנות מטעם הרבנות הראשית לישראל על ידי הרב שלמה גורן והרב עובדיה יוסף.

בסיוון ה'תשל"ה נבחר לרבה של המועצה המקומית עומר. והחל לכהן מכ"ה באלול תשל"ה (1 בספטמבר 1975) כרב המקום.

הרב גינזבורג כותב משנת ה'תשמ"ז מדי שבוע מדור הלכה בסגנון שו"ת בעלון השבת שיחת השבוע, בשנים ה'תשנ"ד-ה'תשע"ה היה כותב בשבועון התקשרות מדור ההלכות ומנהגי חב"ד לשבוע הבא ומדור בירורי הלכה ומנהג. כן כותב הרב גינזבורג בקובץ הערות וביאורים ומפרסם מאמרים תורניים בכתבי עת שונים. כן היה עונה על שאלות הלכתיות באתר צעירי אגודת חב"ד.

בשנת תשע"ו (2016) תבע הרב גינזבורג את המדינה בדרישה להכיר בו שהוא זכאי להיות מוכר כ"רב עיר", לאחר שהוא משמש כרב היישוב עומר למעלה מ-40 שנה, השופט צבי פרנקל מבית הדין לעבודה בבאר שבע קיבל את עתירתו, אך המדינה סירבה לשלם לו את שכרו כרב עיר בטענה שבעומר אין מועצה דתית וטבלאות השכר קובעות את השכר של רב עיר רק לרב המכהן בעיר שיש בה מועצה דתית, אך ביוני 2020 ערעורה נדחה, ונקבע כי הוא זכאי לקבל שכר כרב עיר.

## משפחתו
הרב גינזבורג אב לחמישה, חתנו הרב שניאור זלמן טרבניק מכהן שליח חב"ד ורב העיר אולם, גרמניה. אחיו הרב חיים לוי יצחק, היה מחבר סדרת הספרים "פניני התניא" סדרת ביאורים מקיפה על ספר התניא. גיסו הרב אליהו יוחנן גוראריה, רב העיר חולון. גיסו הרב יהושע מונדשיין, היה היסטוריון, ביבליוגרף, וחוקר חסידות.

## ספריו
***מה רבו מעשיך ה**', המדע והטכנולוגיה במשנתו של הרבי מליובאוויטש, בהוצאת שמי"ר, מהדורה ראשונה 2000, מהדורה מורחבת 2005. (עורך שותף יחד עם ירמיהו ברנובר)
***מצוות אהבת ה**', לקט מקורות, בהוצאת שמי"ר, תשנ"ד
***אוהב עמו ישראל**, לקט מקורות בנושא אהבת השם לעם ישראל, בהוצאת שמי"ר, ירושלים, תשנ"ו
***שאי תפילה**, תפילה לנשים לפי שולחן ערוך הרב ומנהג חב"ד עם פירוש המילים, תשע"א
***שו"ת פינת ההלכה**, מאות תשובותיו ההלכתיות בנושאים שונים שנדפסו בעלון שיחת השבוע, שני כרכים, בהוצאת לדורות, תשע"ג
***הלכות ומנהגי חב"ד**, הלכות ומנהגי חב"ד לפי סדר מועדי השנה, שפורסמו במשך כעשרים שנה בשבועון התקשרות, בהוצאת צעירי אגודת חב"ד בישראל, תשע"ה
***פינת ההלכה**, מאות תשובותיו ההלכתיות בנושאים שונים שנדפסו בעלון שיחת השבוע, שלושה כרכים, בהוצאת צעירי אגודת חב"ד, שבט תשפ"ג

## קישורים חיצוניים
* 
* 
* שיעורי הרב גינזבורג, באתר כדורי נט
* חמש מאות מדורים הלכתיים בשיחת השבוע גיליון 500.
* 

## הערות שוליים

קטגוריה:רבני חב"ד
קטגוריה:רבנים חרדים ישראלים
קטגוריה:מחברי ספרי הלכה
קטגוריה:בוגרי ישיבת קול תורה
קטגוריה:עומר: אישים
קטגוריה:פרשני התפילה
קטגוריה:מחברי ספרי שו"ת ישראלים
קטגוריה:רבני מועצות מקומיות
קטגוריה:ישראלים שנולדו ב-1951
רוג'ר המונד (שחקן)

**ג'ון רוג'ר המונד** (באנגלית: **John Roger Hammond**; 21 במרץ 1936 – 8 בנובמבר 2012) היה שחקן אופי אנגלי שהופיע במספר רב של סרטי קולנוע ותוכניות טלוויזיה.

## ביוגרפיה
המונד נולד בסטוקפורט שבצ'שייר. אביו היה רואה חשבון ומנהל מפעל. הוא למד בבית הספר היסודי סטוקפורט, ובבית הספר בריאנסטון שבדורסט. אחר כך המשיך בלימודי אנגלית בעמנואל קולג' שבאוניברסיטת קיימברידג' ועבר ללמוד ארכאולוגיה ואנתרופולוגיה. הוא הירבה להופיע בתוכניות דרמה לצדם של שחקנים כגון איאן מקלן, דרק ג'קובי וג'ון ווד. אחרי כן למד משחק באקדמיה המלכותית לאמנות הדרמה. ב-1963 הצטרף ללהקת התיאטרון ארטס (Arts Theatre Company), והופיע איתם בהפקות אחדות כולל הפקות של תיאטרון יוניקורן.

ב-1964 הופיע המונד לראשונה בטלוויזיה בתפקיד טידימן בפרק בסדרה "The Villains". הופעת הבכורה שלו בקולנוע הייתה בשנה שאחר כך. אף על פי שבתחילת הקריירה שלו שיחק בעיקר בטלוויזיה, החל משנות התשעים של המאה העשרים הוא התמקד יותר בסרטי קולנוע. יש לו קרדיט של 125 הופעות במגוון סוגות, אם כי בעיקר בדרמות תקופתיות. תפקידיו כוללים את הנסיך מוויילס בסדרה "הדוכסית מרחוב דיוק", ואלנס בסרט הטלוויזיה "A Dangerous Man: Lawrence After Arabia", וססיל בסרט הקולנוע "אישה טובה". המונד לוהק לתפקיד כומר פעמים אחדות בהם ארכיבישוף בסרט "ריצ'רד השלישי" של איאן מקלן, הבישוף מקמבראי בסרט "הנסיכים שבמצודה" ובתפקיד מגיד עתידות בסדרת הדרמה של HBO "רומא".

ב-1984 גילם המונד סוכן הימורים אגורפובי בשם אלברט ונדל בפרק "Get Daley" בסדרה "Minder".

המונד השתתף בקריאת ספרי שמע בהם "רוזנקרנץ וגילדנשטרן מתים", "הנרי הרביעי, חלק ראשון" וחלק שני, והמחזה "הסערה".

### חיים אישיים
המונד היה נשוי להלן ויר מ-1968 עד לגירושיהם ב-1975. לבני הזוג היה בן אחד, דניאל. הוא נפטר מסרטן בגיל 76.

## פילמוגרפיה

## תפקידים בתיאטרון
* Camino Real - ברון דה צ'רלוס
* חודש בכפר - ארקדי סרגיץ' איסלב
* Deutsches Haus - גריבן
* Love's Labours - צ'ארלס
* שלוש אחיות - אנדריי
* קיסר וקלאופטרה - פותינוס
* רעל ותחרה - ד"ר איינשטיין
* לותר - אק
* אני, ג'ון בראון - ג'ק מקגרו
* Salad Days - אביו של טימותי / לוכד פרפרים
* The Corn Is Green - סקווייר
* The Public Eye - צ'ארלס סידלי
* Serjeant Musgrave's Dance - המאיור
* All in Good Time - לזלי פייפר
* מניפתה של ליידי וינדרמיר - דמבי
* חשיבותה של רצינות - הכומר ד"ר צ'זיובל
* טירופו של המלך ג'ורג' - בייקר
* 'Tis Pity She's a Whore - דונאדו
* השחף - שמרייב
* Donkeys' Years - טייט
* Poor Bitos - מירבו
* גן הדובדבנים - פישצ'יק

## קישורים חיצוניים

## הערות שוליים

קטגוריה:שחקני קולנוע וטלוויזיה אנגלים
קטגוריה:בוגרי האקדמיה המלכותית לאמנות הדרמה
קטגוריה:אנגלים שנולדו ב-1936
קטגוריה:אנגלים שנפטרו ב-2012
ג'ף מלון

**ג'פרי נייג'ל "ג'ף" מלון** (באנגלית: **Jeffrey Nigel "Jeff" Malone**; נולד ב-28 ביוני 1961) הוא כדורסלן עבר אמריקאי ששיחק בליגת ה-NBA בין השנים 1983–1996. בעונות  ו- נבחר להשתתף במשחק האולסטאר של ה-NBA כשחקן וושינגטון בולטס, וממוצעיו לאורך 13 עונותיו ב-NBA הם 19.0 נקודות, 2.6 ריבאונדים ו-2.4 אסיסטים למשחק.

מלון הוא אחיינם של המשפטן אריק הולדר, שכיהן כתובע הכללי של ארצות הברית, ושל הפעילה החברתית ויויאן מלון ג'ונס, אשר הייתה אחת משני הסטודנטים האפרו-אמריקאים הראשונים באוניברסיטת אלבמה.

## תיכונים ומכללות
מלון נולד בעיר מוביל שבאלבמה, ולמד כתלמיד במייקון, ג'ורג'יה. בין השנים 1979–1983 למד באוניברסיטת המדינה של מיסיסיפי, וכשחקן קבוצת הכדורסל שלה קלע 19.5 נקודות בממוצע למשחק. בעונתו האחרונה רשם שיפור משמעותי כשקלע 26.8 נקודות למשחק וזכה בתואר השחקן המצטיין של המחוז הדרום-מזרחי ("SEC Player of the Year").

## קריירה ב-NBA
מלון נבחר על ידי וושינגטון בולטס בבחירה העשירית של דראפט ה-NBA לשנת 1983, ושיחק עבורה ב-7 עונותיו הראשונות בליגה. בעונת הרוקי שלו קלע 12.1 נקודות למשחק כשחקן ספסל, ונבחר לחמישיית הרוקיז של העונה. הרגע הזכור ביותר בקריירה של מלון הגיע באותה עונה, כאשר קלע שלשת ניצחון מדהימה מעל קרש הסל במשחק מול דטרויט פיסטונס ב-3 בינואר 1984. סל זה נמנה ברשימת עשר הקליעות הגדולות בתולדות ה-NBA על פי דירוג שערכה הליגה בשנת 2005.

בעונתו השנייה שיפר את תפוקתו ל-18.9 נקודות בממוצע למשחק, ובשתי העונות העוקבות נבחר להשתתף במשחק האולסטאר לאחר שקלע 22.2 נקודות למשחק. לאורך תקופתו עם הבולטס שיתף פעולה עם שחקנים בולטים כגון גאס ויליאמס, ג'ף רולנד, מוזס מלון וברנרד קינג, אך הקבוצה לא צלחה את סיבוב הפלייאוף הראשון באף עונה ורשמה מאזן מצטבר של 265 ניצחונות ו-309 הפסדים (46.2%). עונת השיא של מלון, מבחינה אישית, הייתה  בה קלע ממוצע שיא של 24.3 נקודות למשחק.

לקראת עונת  נשלח בטרייד ליוטה ג'אז, במדיה שיחק ב-3 וחצי העונות הבאות. בתקופתו ביוטה שמר על יכולת גבוה לצד כוכבי הקבוצה קארל מלון וג'ון סטוקטון, וקלע 18.5 נקודות למשחק. בעונת  השתתף לראשונה בשלב הגמר האזורי, בו קבוצתו הפסידה לפורטלנד טרייל בלייזרס בתוצאה 2–4.

באמצע עונת  הועבר בטרייד לפילדלפיה 76', בתמורה לקלע ג'ף הורנסק. כשחקן פילדלפיה המשיך מלון להציג יכולת התקפית טובה עם ממוצע של 17.5 נקודות למשחק בעונה וחצי הבאות, אך הוא סבל מפציעות רבות ונאלץ להחמיץ מספר רב של משחקים. במהלך עונת , האחרונה שלו ב-NBA, נופה מסגל הקבוצה וחתם בקבוצת מיאמי היט עד סיום העונה.

בשנת 1997 שיחק לתקופה קצרה בקבוצת "ויזנטינוס אתליטיקוס אומילוס", אשר השתתפה בליגת העל היוונית.

## קריירת אימון
בין השנים 2001–2005 שימש מלון כמאמנה הראשי של קבוצת "קולומבוס ריברדראגונס" מליגת הפיתוח של ה-NBA, עד שהמועדון עבר לעיר אוסטין בתור "אוסטין טורוס". לאחר מכן עבר לאמן את קבוצת פלורידה פליים מליגת הפיתוח, אך הקבוצה התפרקה במהלך עונת 2006/2007.

## קישורים חיצוניים

## הערות שוליים

קטגוריה:אמריקאים ילידי אלבמה
קטגוריה:מוביל (אלבמה): אישים
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלני אוניברסיטת המדינה של מיסיסיפי
קטגוריה:משתתפי משחק האולסטאר של ה-NBA
קטגוריה:בחירות דראפט של וושינגטון בולטס
קטגוריה:כדורסלני וושינגטון בולטס
קטגוריה:כדורסלני יוטה ג'אז
קטגוריה:כדורסלני פילדלפיה 76'
קטגוריה:כדורסלני מיאמי היט
קטגוריה:אלבמה: כדורסלנים
קטגוריה:מאמני ליגת הפיתוח של ה-NBA
קטגוריה:אמריקאים שנולדו ב-1961
AMP

[טקסט=צילום מסך של תוצאת חיפוש עם AMP|ממוזער|המחשה לתוצאת חיפוש ב"[גוגל (מנוע חיפוש)|גוגל" עם סימון AMP|256x256 פיקסלים]]
**AMP** (ראשי תיבות באנגלית של **Accelerated Mobile Pages**, בתרגום חופשי: **דפי מובייל מואצים**) היא ספרייה מבוססת קוד פתוח שמטרתה להאיץ טעינה של דפי אינטרנט לדפדפן. הספרייה מאפשרת ליצור דפים עשירים בתוכן אך נטענים מהר מאוד במנועי החיפוש של גוגל.

הפרויקט הושק לראשונה בסוף שנת 2015, אולם רק כמעט שנה לאחר מכן החל להתפתח לאתרים בתחומים נוספים, שכן בהתחלה נעשה בו ניסיון רק ב-30 אתרי חדשות שונים מרחבי העולם.

דפים התומכים ב-AMP כתובים בשפה פשוטה יותר מאשר קוד HTML רגיל, שמאפשרת להשתמש בקוד מובנה כדי לזרז את זמני הטעינה.

כדי לשפר את המהירות של דפי AMP, גוגל מעתיקה את התמונה לשרתיה וטוענת אותם ברקע בעזרת טכנולוגיה חדשה הנתמכת בדפדפנים החדשים (prefetching, preloading, prebrowsing). לאור העובדה שהתוכן מועתק לשרתים חיצוניים ישנן מגבלות חלקיות וטכנולוגיות שיש להתייחס אליהן בזמן יצירת דפי AMP, למשל: שמירת עוגיות בדפדפן, הוספת סקריפטים מותאמים אישית.

טכנולוגית AMP נתמכת על ידי מנוע החיפוש "גוגל" שבחר לשפר את התצוגה עבור תוצאות חיפוש המבוססות על "AMP" ומציג לצד התוצאות סמליל נוסף שעוזר למחפשים לדעת שהדף המוגש להם הוא דף הנתמך על ידי טכנולוגיה זו.

חברת גוגל מציגה מעל ל-25 מיליון אתרים שהטמיעו את הטכנולוגיה.

## קישורים חיצוניים

* 

* סרצ'י, ארבעה פיצ'רים חדשים בפרויקט דפי מובייל מואצים, 31 במאי 2016
* AMP: גוגל רוצה את התוכן שלכם, ומהר אתר allmarketing ספטמבר 2016

## הערות שוליים

קטגוריה:HTML
קטגוריה:גוגל: תוכנה
וולמט 361 D

**וולמט 361 D** (באנגלית: **Valmet 361 D**) הוא טרקטור חקלאי, מתוצרת **Valmet tractor**  הפינית אשר יוצר בין השנים 1960–1965.

דגם ה"וולמט 361 D" היה טרקטור דיזל השלישי של היצרן **Valmet tractor** אשר הוצג גוף חדש עם סגנון רחב יותר  בעל הנעה אחורית.

בשנת 1962 נוספו: מנעול דיפרנציאלי, מושב מרופד, והדגם נבנה עם הידראוליקה חדשה ומתוחכמת.

סך הכול יוצרו 14,796 יחידות.

## דגמים
* סדרה ראשונה "mk1" - דגם מנוע "310D" - יוצר בין השנים 1960–1962
* סדרה שנייה "mk2" דגם מנוע "310A" - יוצר בין השנים 1962–1965

## מאפיינים
* מסוגל למשא עד 1,200 ק"ג
* גלגלים אחוריים - 14,9–13/24 אינץ'
* צמיגים: 6,5–16 אינץ'
* מכל דלק - 40 ליטר

## תמונות

קובץ:Valmet 361 mk1 1961.jpg | "וולמט 361 D"  שנת 1961 
קובץ:Valmet 361D 1963.JPG |"וולמט 361 D"  שנת 1963   
קובץ:Valmet 361 bosch.jpg | מנוע  "וולמט 361 D" 
קובץ:Valmet361jakopää.jpg | מפצל "310 D" 
קובץ:Valmetlogo2.jpg | לוגו היצרן "Valmet tractor "


## קישורים חיצוניים

*  "וולמט 361 D" - סרטי וידאו

## הערות שוליים

קטגוריה:טרקטורים
קטגוריה:כלי רכב שהושקו ב-1960
קטגוריה:ציוד חקלאי
גביע אירופה בכדורגל חופים

**גביע אירופה בכדורגל חופים** (באנגלית: Euro Beach Soccer Cup, הידועה גם תחת הקיצור EBSC) היא תחרות כלל אירופית דו-שנתית (בעבר הייתה תחרות במתכונת שנתית) בכדורגל חופים בין נבחרות גברים אירופאיות בכדורגל חופים, בטורניר שאורגן על ידי ארגון כדורגל החופים העולמי (BSWW). האליפות נוסדה ב-1998 ונחשבת לאחת מתחרויות כדורגל החופים הוותיקות ביותר באירופה ובעולם.

## היסטוריה

מבחינה היסטורית, שמונה הקבוצות עם הדירוג הגבוה ביותר של העונה החולפת באליפות אירופה בכדורגל חופים מעפילה לגביע אירופה. הטורניר נערך לראשונה בשנת 1998, ביחד עם פתיחת טורניר אליפות אירופה. עד לשנת 2010 גביע אירופה נערך אחת לשנה, אך משנה זו הגביע הפך להיות אירוע של אחת לשנתיים.

נבחרת פורטוגל היא הנבחרת המצליחה ביותר והאלופה הנוכחית, לאחר שזכתה בגביע אירופה בכדורגל חופים בפעם השביעית בשנת 2016.

הגביע משוחק במתכונת של טורניר נוקאאוט, בשונה מהשנים 1998, 2008 ו-2014, שבהן נערך קודם כל שלב בתים כהכנה לשלבי הנוקאאוט.

בשנת 2016, ארגון ה-BSWW הקים את גרסת הנשים של גביע אירופה בכדורגל חופים, המתקיימת במתכונת שנתית.

## טורנירי גברים
### תוצאות

### הנבחרות המצליחות ביותר

### דירוג כללי
*נכון לשנת 2016*

## טורנירי נשים
### תוצאות

### הנבחרות המצליחות ביותר

## ראו גם
* כדורגל חופים
* אליפות אירופה בכדורגל חופים

## קישורים חיצוניים
* 

קטגוריה:תחרויות כדורגל חופים
קטגוריה:תחרויות כדורגל באירופה
מארק בלובשטיין

**מארק בלובשטיין** (נולד בירוסלבל, ברית המועצות ב-20 באפריל 1988) הוא שחמטאי יהודי-קנדי בדרגת רב-אמן.

## קורות חיים
מארק בלובשטיין נולד בירוסלבל. אביו היה שחמטאי. כאשר מארק היה בן 5 משפחתו עלתה לישראל. הוא התאמן אצל מרק רודרפר. בשנת 1998 בלובשטיין היה אלוף ישראל לילדים עד גיל 10 ובשנת 1999 אלוף ישראל לנוער עד גיל 12. מאוחר יותר בשנת 1999 המשפחה היגרה לקנדה.

בשנת 2000 בלובשטיין זכה במקום 2–3 באליפות טורונטו. באליפות קנדה בשחמט לנוער בשנת 2000 בלובשטיין זכה במקום השני. בשנת 2001 הוא זכה באליפות קנדה בשחמט לנוער. בשנת 2001 הוענקו לו דרגת אמן בינלאומי והוא הפך לקנדי הצעיר ביותר שזכה בדרגה זו.

הוא התחיל להתאמן אצל אלכסנדר חוזמן ובשנת 2004 הוענקו לו דרגת רב-אמן.

בשנת 2005 הוא זכה באליפות קנדה בשחמט לנוער. בשנת 2008 הוא זכה בתחרות שנערכה בבודפשט. בשנת 2008 בלובשטיין חלק מקום 2–3 עם היקארו נקמורה בתחרות שנערכה במונטריאול (זכה יורי שולמן).

בשנת 2010 הוא סיים אוניברסיטת טורונטו והקדיש את עצמו לתחרויות שחמט.

בשנת 2011 הוא הפסיק להשתתף בתחרויות שחמט.

## מארק בלובשטיין ב[[אולימפיאדת השחמט]]
בין השנים 2002 ל-2010 השתתף מארק בלובשטיין ב-5 אולימפיאדות שחמט:

## קישורים חיצוניים

## הערות שוליים

קטגוריה:שחמטאים יהודים קנדים
קטגוריה:רבי-אמנים יהודים
קטגוריה:עולים בשנות ה-1990
קטגוריה:ישראלים שהיגרו לקנדה
קטגוריה:קנדים ממוצא יהודי-רוסי
קטגוריה:בוגרי אוניברסיטת יורק
קטגוריה:קנדים שנולדו ב-1988
Fairytale (שיר של אלכסנדר ריבאק)

**Fairytale** (בעברית: **[[מעשייה|אגדה]]**) הוא שיר של הזמר הנורווגי אלכסנדר ריבאק, שייצג את נורווגיה באירוויזיון 2009 שהתקיים במוסקבה. השיר זכה בתחרות, שבר את שיא ההצבעות עד אז עם 387 נקודות, ושבר את שיא ההפרש בין מקום הראשון למקום השני שהיה 169 נקודות מאיסלנד שהייתה במקום השני.

## כתיבה והשראה
בפברואר 2009, המדיה הנורווגית פרסמה כי Fairytale הוא על האקסית של ריבאק, אינגריד ברג מהוס, אותה הכיר במכון מוזיקה באוסלו. ריבאק אישר זאת מאז. במפגש עיתונאים במאי 2009 הוא חשף כי ההשראה לשיר הגיעה מהולדר , דמות נשית ויפה מהפולקלור הסקנדינבי שמושכת אליה גברים צעירים ואז מכשפת אותם. הגרסה הרוסית לשיר נקראת "סְקַזְקָה" (ברוסית: "Сказка").

## קישורים חיצוניים

## הערות שוליים

קטגוריה:שירי 2008
קטגוריה:סינגלי בכורה מ-2009
קטגוריה:שירי אירוויזיון 2009
קטגוריה:שירים באנגלית
קטגוריה:שירים שזכו באירוויזיון
קטגוריה:שירי נורווגיה באירוויזיון
קטגוריה:סינגלים שהגיעו למקום הראשון באיסלנד
קטגוריה:סינגלים שהגיעו למקום הראשון בדנמרק
קטגוריה:סינגלים שהגיעו למקום הראשון בנורווגיה
קטגוריה:סינגלים שהגיעו למקום הראשון בפינלנד
קטגוריה:סינגלים שהגיעו למקום הראשון בשוודיה
יחסי אזרבייג'ן–אלג'יריה

**יחסי אזרבייג'ן–אלג'יריה** (באזרית: **Azərbaycan–Əlcəzair münasibətləri**, בערבית: **العلاقات الأذربيجانية الجزائرية**) הם היחסים הדיפלומטיים בין '''הרפובליקה של אזרבייג'ן''' ובין **[[הרפובליקה האלג'יראית הדמוקרטית העממית]]**.

## סקירה כללית
אלג'יריה הכירה בעצמאות אזרבייג'ן ב-20 בדצמבר 1991. היחסים הדיפלומטיים בין אזרבייג'ן לאלג'יריה כוננו ב-22 באפריל 1994. שגריר אזרבייג'ן באלג'יריה הוא שאהין עבדולייב, ושגריר אלג'יריה באזרבייג'ן הוא ישר אלייב. באוגוסט 2012, שגריר אלג'יריה ביקר באזרבייג'ן.

## יחסים כלכליים
* בשנת 2016, שווי הסחורה שיוצאה מאלג'יריה לאזרבייג'ן הגיעה לסך 352 אלף דולר אמריקאי והיא כללה פירות טרופיים, פירות, מכונות חימום ועוד. באותה שנה, שווי הסחורה שיוצאה מאזרבייג'ן לאלג'יריה הגיעה לסך 11.4 מיליון דולר אמריקאי והיא כללה נפט מזוקק, מכונות חפירה, אגוזים ועוד.
* בשנת 2015, שווי הסחורה שיוצאה מאלג'יריה לאזרבייג'ן הגיעה לסך 69 אלף דולר אמריקאי והיא כללה פירות טרופים, מימן, בגדים לתינוקות, סוודרים ועוד. באותה שנה, שווי הסחורה שיוצאה מאזרבייג'ן לאלג'יריה הגיעה לסך 16.1 מיליון דולר אמריקאי והיא כללה נפט מזוקק, טורבינות גז, פריטי אספנות, עתיקות וציוד.

## ייצוג
* אלג'יריה מיוצגת באזרבייג'ן על ידי שגרירות שהיא מחזיקה בבאקו, בירת אזרבייג'ן.
* אזרבייג'ן מיוצגת באלג'יריה על ידי שגרירות שהיא מחזיקה באלג'יר, בירת אלג'יריה.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
אוקטנט (גאומטריה תלת-ממדית)

ממוזער|שלושה מישורים המונחים על גבי הצירים (x=0, y=0, z=0) מחלקים את המרחב לשמונה אוקטנטים שווים.
[ממוזער|עבור z > 0, לאוקטנטים יש את אותם המספרים כמו ל[רביעונים במישור.]]
**אוֹקְטָנְט** (באנגלית: Octant) או **תֹּמֶן** הוא אחד משמונת החלקים של מרחב אוקלידי תלת-ממדי, הנבדלים זה מזה בסימנים (+/-) של הקואורדינטות. האוקטנט הוא המקבילה התלת-ממדית של הרביע במרחב הדו-ממדי ולקרן היוצאת מראשית הצירים במרחב חד-ממדי.

ההכללה של רביע ואוקטנט עבור מרחב n-ממדי כלשהו, נקראת אורתנט.

## שמות ומספרי האוקטנטים
נהוג לתת שם לאוקטנט על ידי רשימת סימנים, למשל ( - - + ) מייצג את האוקטנט בו ה-x חיובי, ה-y שלילי וה-z שלילי, ו-( - + - ) מייצג את האוקטנט בו ה-x שלילי, ה-y חיובי וה-z שלילי.

לאוקטנט ( + + + ) נהוג גם לקרוא "האוקטנט הראשון", אך עבור שאר האוקטנטים אין סדר מקובל ביניהם.

היתרונות בשימוש בסימונים כמו ( - - + ) הם בכך שהם חד-משמעיים, ובכך שניתן בקלות להכליל את הסימונים לממדים גבוהים יותר.

## קישורים חיצוניים

* 

## הערות שוליים

קטגוריה:גאומטריה אוקלידית
טל אברג'יל

**טל אברג'יל** (נולד בחיפה ב-13 באוקטובר 1982) הוא שחמטאי ישראלי-צרפתי בדרגת רב-אמן.

נכון לספטנבר 2025, מדורג במקום ה-65 בצרפת לפי מד כושר.

## ביוגרפיה
טל אברג'יל נולד בחיפה ולאחר מספר שנים היגר לצרפת. 
באולימפיאדת השחמט 2010 הוא היה מאמנה של נבחרת ברבדוס, ובאולימפיאדת השחמט 2012 אימן את נבחרת דרום אפריקה.

בשנת 2021 הוא השתתף בתחרות בינלאומית בראשון לציון וסיים במקום השביעי.

## הישגים בולטים
* 1999 - סיים במקום הרביעי באליפות פריז.
* 2000 - זכה באליפות צרפת בשחמט מהיר.
* 2003 - זכה באליפות פריז.

## קבלת דרגות בינלאומיות
* 2003 - אמן בינלאומי
* 2008 - רב-אמן.

## קישורים חיצוניים

קטגוריה:רבי-אמנים ישראלים
קטגוריה:שחמטאים יהודים צרפתים
קטגוריה:מאמני שחמט יהודים
קטגוריה:צרפתים ממוצא יהודי-מרוקאי
קטגוריה:ישראלים שהיגרו לצרפת
קטגוריה:ישראלים שנולדו ב-1982
יומי עיני

**יום-טוב "יומי" עיני** (24 באוקטובר 1928 – י"ב בסיוון ה'תשע"ז, 6 ביוני 2017) היה איש צבא ומערכת הביטחון, איש עסקים וסופר ישראלי. ממייסדי יחידה 8200, ראש המנמ"ת (המרכז לניתוב מידע, ההוצאה לאור של הערכות המצב של אמ"ן) במלחמת יום הכיפורים.

## ביוגרפיה
נולד בירושלים. בגיל 16 הצטרף לארגון ההגנה. שימש כסגן מפקד בסיס טרוקרדו שברמלה בתקופת מלחמת העצמאות.

עיני היה ממייסדי יחידת איסוף המודיעין שמ־2 (לימים 8200), ויו"ר העמותה של היחידה. במלחמת ששת הימים שירת כמפקד בסיס דרום של היחידה ועבד עם צוותו בצמוד לאלוף פיקוד דרום ישעיהו גביש. במהלך שנות ה-60 של המאה ה-20 הושאל בכמה הזדמנויות לשירות המוסד למודיעין ולתפקידים מיוחדים וגם לאחר תום שירותו עשה בשליחות "המוסד" באירופה ובאפריקה בכמה הזדמנויות.

במלחמת יום הכיפורים שימש ראש המנמ"ת (המרכז לניתוב מידע, ההוצאה לאור של הערכות המצב של אמ"ן), ספג חלק מהביקורת בשל הכישלון המודיעיני בפרוץ המלחמה (ו"הקונספציה"), אך לפי עדותו התריע מפני המלחמה בשבוע שלפני שפרצה ודיווחיו נדחו בידי אריה שלו, ראש אמ"ן-מחקר.

ב-1976 פרש מצה"ל בדרגת סגן-אלוף והקים חברה בשם "פירסל סחר בע"מ" שעסקה במסחר עם מדינות ערב. במקביל המשיך את לימודיו האקדמיים, והיה בעל תואר ראשון בהיסטוריה של המזרח התיכון ובמדעי המדינה ותואר שני במדעי ההתנהגות.

## ספריו
במסגרת שירותו באמ"ן היה אחראי לכתיבת הספר "הצבא הסורי" על בסיס מידע שנמצא בעת מלחמת ששת הימים.

לאחר פרישתו משירותו הצבאי החל לשלוח ידו בכתיבה, וכתב בעיקר ספרי מתח וסיפורת:
* **7 סיפורים מופלאים**, חדרה: עיר ותכלת, 1998
* **מר ומתוק: שני רומנים וסיפורים**, תל אביב: י' גולן, 1999
* **זינוק הקונדור**, לוד: עיר ותכלת, 2000
* **הוא והיא: על אהבות ואכזבות**, תל אביב: אור-עם, 2002
* **מגדלי התאומים**, תל אביב: אור-עם, 2003
* **אהבה חשאית: רומן ריגול**, ירושלים: עיר ותכלת, 2004
* **נדיה**, תל אביב: סער, 2008
* **הפתעות: ועוד סיפורים**, תל אביב: סער, 2009
* **דובאי**, תל אביב: סער, 2010
* **נשים מפתות בתנ"ך**, תל אביב: סער, 2011
* **אירמה: שלושה סיפורי אהבה**, תל אביב: סער, 2012
* **איש הצללים**, תל אביב: סער, 2013
;ספרי ילדים
* **פנצ'ו הבלש בממלכת הג'ונגל**, ירושלים: עיר ותכלת, 2006 (בנוסף: הקלטת אודיו של סיפורים מתוך הספר)
* **ציף ציף ציף**, חולון: צבר, 2006 (בנוסף: סרטון בשם זה)
* **מה מה מה: מעשה בכבשה**
* **זום זום זום**, Book R Us, 2009

## קישורים חיצוניים
* 
* איש הצללים יוצא לאור - סיפורו של יומי עיני, באתר יוטיוב
* 
* 
* 

## הערות שוליים

קטגוריה:סופרים ישראלים
קטגוריה:סופרי ילדים ונוער ישראלים
קטגוריה:חיילי חיל המודיעין במלחמת יום הכיפורים
קטגוריה:חיילי יחידה 8200
קטגוריה:סגני-אלופים בצה"ל
קטגוריה:חיילי צה"ל במלחמת העצמאות
קטגוריה:חיילי חיל המודיעין במלחמת ששת הימים
קטגוריה:ישראלים שנולדו ב-1928
קטגוריה:ישראלים שנפטרו ב-2017
אורתנט

בגאומטריה, **אוֹרְתָנְט** (באנגלית: Orthant) או **היפר-אוקטנט** (Hyperoctant) הוא הכללה של הרביע (ב-2 ממדים) ושל האוקטנט (ב-3 ממדים) עבור מרחב אוקלידי n-ממדי.
[ממוזער|המחשה של אורתנטים ב[מרחב תלת-ממדי (נקראים גם אוקטנטים). כל אחד מהאורתנטים צבוע בצבע שונה.]]
## הגדרה
אורתנט במרחב n-ממדי הוא החיתוך של n חצאי מרחבים אורתוגונליים זה לזה. מכיוון שכל חצי מרחב מחלק את המרחב לשניים, ומדובר בחיתוך של n חצאי מרחבים, יוצא שקיימים בסך הכל \ 2^n  אורתנטים שונים.

דרך אחרת להגדיר אורתנט: אורתנט הוא תת-קבוצה של **R***n* המוגדר על ידי הגבלת כל אחד מהצירים הקרטזיים להיות או אי-שלילי או אי-חיובי.

כלומר, האורתנט מוגדר להיות קבוצת כל הווקטורים:
(*x*1, *x*2, ... *x*n)
המקיימים את מערכת המשוואות:

:&epsilon;1*x*1 &ge; 0, &epsilon;2*x*2 &ge; 0 &middot; &middot; &middot; &epsilon;*n**x**n* &ge; 0
כאשר לכל i, ε*i* הוא 1+ או 1&minus;. מכיוון שיש n משתני ε*i*, וכל אחד מהם יכול לקבל אחד מ-2 ערכים אפשריים (1+ או 1-), יוצא שקיימים \ 2^n  אורתנטים שונים.

## אורתנטים בממדים נמוכים
בממדים נמוכים, יש לאורתנט שמות ספציפיים לכל ממד:
# במרחב חד-ממדי, אורתנט נקרא גם "קרן" (Ray)
# במרחב דו-ממדי, אורתנט נקרא גם "רביע" (Quadrant)
# במרחב תלת-ממדי, אורתנט נקרא גם "אוקטנט" (Octant)

## קישורים חיצוניים
* 

* Steven Roman, Advanced Linear Algebra, Chapter 15

קטגוריה:גאומטריה אוקלידית
קטגוריה:אלגברה ליניארית
מתוק כשמרלי

**מתוק כשמרלי** הוא פזמון שכתב, הלחין וביצע אליעד נחום. השיר נבחר כשיר השנה במצעד הפזמונים העברי השנתי לשנת התשע"ה (2015) של גלגלצ.

## רקע
השיר יצא כסינגל בשנת 2015 ונכלל באלבום הבכורה "סימן" של אליעד נחום.

נחום התייחס לכתיבת השיר ואמר:

השיר נבחר כשיר השנה של גלגלצ בשנת 2015 והגיע למקום ה-12 במצעד העברי השנתי של רשת ג'.

נכון לספטמבר 2025 לשיר יש למעלה מ-35 מיליון צפיות ביוטיוב.

## תוכן השיר
בשיר פונה הדובר לנמענת. השיר הוא שיר הומוריסטי וכולל בתוכו חריזה רבה ומשחקי מילים המובילים לידוענים המובלעים בשורות שבשיר. בשיר מוזכרים שמותיהם של להקת הדג נחש (בשיר נאמר: "שנינו הפכים, אני דג ואת נחש"), להקת כוורת ("דבש והכוורת אל העוקץ אל הטוב"), אייל גולן ("כמו אייל אל הגולן"), אברהם טל, דודו טסה, גידי גוב, עידן יניב, אביב גפן, סמדר שיר, אריק סיני ובוב מארלי, שחלק משמו נכלל בשם השיר.

## מיקומי שיא

## קישורים חיצוניים

## הערות שוליים

קטגוריה:שירי אליעד נחום
קטגוריה:שירים שנכתבו על ידי אליעד נחום
קטגוריה:שירים עם כפל לשון
קטגוריה:שירי רגאיי
קטגוריה:סינגלים שהגיעו למקום הראשון במצעד העברי של מדיה פורסט
קטגוריה:סינגלים שהגיעו למקום הראשון במצעד הרשמי של גלגלצ
קטגוריה:שירים המבוססים על אנשים אמיתיים
קטגוריה:שירים על ידוענים